በስመአብ ወወልድ ወመንፈስ ቅዱስ አሐዱ አምላክአሜን
‹‹ልጅህን በሚሄድበት ምራው በሸመገለም ጊዜ ከዚያ ፈቀቅ አይልም››
ይላል መጻሐፉ ……እናም …….
እናንተ አባቶቼ
እናንተ እናቶቼ
ወንድም እሀቶቼ
ከእግራሁ ስር ቁጭ ብዬ እየተማርኩነዉ በረትቼ
እና አትጠይቁም; ……ጠይቁ…..
ግድ የለም ጠይቁ ብላችሁ ምንተማራችሁ?
ከበጎ….‹ከክፉዉ የቱን ወሰዳችሁ?
አንድም ከቃላችሁ አንድም ግብራችሁ እኛ የተማርነዉ
መንገድ እንደጠፋዉ
መሪ እንደሌለዉ ህዝብ ግራ መጋባትነዉ
ከዘመናት በፊት የአዳም ልጅ አቤል ለቅዱስ እግዚአብሔር
ንፁሁን መሰዋዕት አቅርቦለት ነበር
ከበጎቹ መሃል ጥፍሩ ያልከረከረ
ቆዳዉ ያላረረ
ከ እህሉም እንክርዳድ የሌለዉ ንፁህን ዘር
የዋሁአቤል በእጁ ካልዉ … በሚችለዉ ሁሉ
አስቦ፤ ተጨንቆ፤ ጊዜዉን ሰጥቶን ጥፁሁን መሰዋዕት
ለአምላኩ በማቅረቡ ተቀባይነት አገኘ

በቸልተኝነት፤ በንቀት፤በትዕቢት፤ክብርን ባለ መስጠት ሳይሆን
ለአምላኬ ባይመጥንም ካለኝ ንፁሁ ፤የተመረጠዉን
ልሰጠዉ ይገባል በማለቱ
የተወደደ ሆነ በአምላክ መሰዋዕቱ
ይህንነዉ የተማር ነዉ ከ መምህራችን
ነጠላ አጣፍቶ ቆሞ ከ ፊታችን
…..ነገር ግን …..ነገር ግን ተግባሩ
ገለባ ነዉ ፍሬ የሌለዉ ክምሩ
ፍየል ወዲ ቅዝምዝም ወዲያ ነዉ ነገሩ
ሌላዉ…..ሌላዉ ይቅር ይችን ጥያቄ መልሱልኝ;;;

እግዚአብሔር የፍጥረታት አስገኚያቸዉ
ካለ መኖር ወደ መኖር ያመጣቸዉ
እኛን ፈጥሮ ለኛ ደቂቃ፤ ሰዓት፤ ወርና ዘመናት
የሰጠ እርሱነዉ
ከዚህ ሁሉ ስጦታዉ ንፁሁን ደቂቃ
ንፁሁ ግማሽ ሰዓትመቼ ነዉ ምንሰጠዉ ………………

ከታዘብነዉ አንዱን አኛ እንገራችሁ……
ነገ ይመችሀል አገልገሎት ነበር?
ተብለዉሲ ጠየቁ
አላወቅሁም የምሄድበት ከሌለ…..
እንትና ካልደወለልኝ እሞክራለዉ…..
የምሄድበት ከሌለ ለመምጣት እሞክራለሁ….
እስኪ እንደ ሁኔታዉ የሚመቸኝ አይመስለኝም…..
ኦኦ…. ነገ ቅዳሜ ነዉ አይደል? ….ቅዳሜን ቤቴነዉ ማሳልፈዉ መዉጣት አልፈልግም
እኔጃ እኔ እንኳን ከ 2፡00 ሰዓት በፊት ከ እንቅልፌ ስለማልነቃ መምጣት አልቸልም
እህ…….አህ……
እንግዲህ ይህን ነዉ የተማር ነዉ
ስብከት ሌላተግባር ሌላ የምናየዉ
ፍየል ወዲ ቅዝምዝም ወዲያ ነዉ የሆነዉ

ሌላዉ………ሌላዉ ደሞ……
‹‹ህፃናት ወደኔይ ይመጡ ዘንድ አትከልክሏቸዉ››
ይላል መፃሕፉ መምህራኖቻችንም በቃል ይህን ያስተምሩናል
ግና….በተግባራቸዉ ምን እየተማርንነዉ?…..
አዎ ህፃናት የነገ የቤተክርስቲያን ተረካቢዎች ናቸዉ
አዎ ህፃናት የነገ ሐገር ተረካቢዎች ናቸዉ
ታዲያ ይህን ኃላፊነት ለመወጣት እንድንችል
ዛሬ ለምታስተምሩን ትምህርት
ለምታሰለጥኑን ስልጠና በቂት ኩረት ስጥታችኋል?…..


እኛ…… እኛማ……የታዘብነዉ….
የኛ ትምህርት ቦታ ሲተርፍ
የኛትምህርት ጊዜ ሲተርፍ
የኛ ትምህርት አገልጋይ ሲተርፍ መሆኑን ነዉ
ዛሬ ….ዛሬማ እኛ ልጆች በቤተክርስቲያን በእቅፏ ዉስጥ ሆነን
ሃሳባችንና ፤ ምኖታችን፤ ልባችን ወደ ዓለም ተወስዶ እግራችን ቀርቷል
ምክንያቱም …….ምክንያቱም……….በስሀተታችን
የሚፈርድብን እንጂ የሚመክረን የሚያሰተምረን የለማ
የሚገፋን እንጂ የሚመልሰን የለማ
ዕድሜያችንን፤ አስተሳሰባችንን፤ አከባቢያችንን ያገናዘበ ዘመኑን የዋጀ ትምህርትየለማ

ይህቺ ቤተክርሰቲያን የኛ እዚህ የተሰበሰብን ብቻ ሳትሆን
በስመ ሥላሴ በአርባ ..በሰማኒያ ቀን የተጠመቀ ሁሉ ናት
ታዲያ…..ታዲያ….. እና ብቻ ነን ህፃናት….
ወንድሞቻችን ፤እህቶቻችን የት ሄዱ? ……
መቼ ተጠሩ……መቼ ተማሩ?…….

በየትምህርት ቤቱ ማንም መናፍቅ እየተጫወተባቸዉ አይደለም?
የዓለማዊነት ጅብ እያደናቸዉ አይደለም?
ማንነታቸዉን ሃይማኖታቸዉን እየጣሉአይደለም?
ታዲያ ቤተክርስቲያን ፤ሰንበት ትምህርት ቤት አይመለከታቸውም?
ሌላዉ ይቅር አናንተ ምን ሰርታኋል ምንስ አስባችኋል?
እባካችሁ ወንደሞቻቸችንን
እባካችሁ እህቶቻችንን ጥሩልን  ፤አስተምሩልን

ድሞ ሌላዉ የተማረ ነዉ …….
ቤተክርስቲያን በገጠር ብትሆን በከተማ
በዕንቁ ቢሆን በሳር ብትሰራ አንድ ናት በተራራ ላይ ያለች ከተማ
እንዲህ ብለን የምናምን
ምነዉ ተለወጠ ተግባራችን
እሰኪ …ገጠር ከተማ ያልነዉን እንተወዉ
ከአጠገባችን ካሉ አቢያተ ክርሰቲያናት ጋራ አብረን እንሰራለን?
የሌላዉ አገልሎት እንደኛ አንቆጥራለን?
የዛኛዉን ህመም እንታመማለን?…….ወይስ
አኔ ከሞትኩ ስርዶ አይብቀል እንላለን

እኛ ግን የታዘብ ነዉ …. ጥቂት ያሰተዋልነዉ
አንድነትን ሳይሆን መራራቅን ነዉ
የዛኛዉ ተማሪ ለዚኛዉ ምንም ነዉ
የዚኛው አገልግሎት ለዛኛው ትርፍ ነዉ
በቃ..ይሄ ነዉ አብሮ መስራት የሌለበት እኛ የተማር ነዉ
ይሄ ነዉ እኛን ግራ ያጋባን
ቃል ወዲ ተግባር ወዲያ የሆነብን


እኛ ታናናሾች ስንሆን ይህን ተናገርን
መጪዉ ጊዜ መንገዳችን ቢያሳስበን
ወንድም እህቶቼ እናትና አባቶች
ከጊዜያቸሁ ያላችሁን
ግማስ ሰዓት ንፁሁን
አንድ ሰዓት ንፁሁን
ከገንዘባችሁም የተረፋችሁን ሳይሆን
አስባቹ…..አቅዳችሁ ብትሰጡ
ንፁሁን…..በጎ መሰዋዕት ይሆናል ግብራችሁ

ወንድሞች አህቶች እናትና አባቶች
ለህፃናትትምህርት ትኩረት ከሰጣችሁ
አገራችሁን ፤ቤተክርሰቲያናችሁን ጠበቃቸሁ
አኛም ልጆች እናንተም ወላድ ትባላላችሁ

እናቶች አባቶች እህትና ወንደሞች
ወንጌል እንዲሰፋ ነብሳት አንዲድኑ በህብረት ብትሰሩ
ያማረ ይሆናል ይሆናል መከሩ
ታናናሾች ስንሆን እንዲህ ተናገርን
ባጠፋን ይቅርታችሁ ይደረሰን

ወስብሐት ለአግዚአብሔር
ወለላዲቱ ድንግል
ወለመስቀሉ ክቡር

